ડાંગ જિલ્લાના ગિરિમથક સાપુતારા,સાકરપાતળ,વઘઇ, પીંપરી,ભેંસકાતરી,,મહાલ,સુબીર,આહવા,ચીંચલી,પીપલદહાડ સહિત સરહદીય પંથકોનાં ગામડાઓમાં બુધવારે રાતથી ગુરુવારે દિવસભર સાર્વત્રિક રીતે વરસાદની હેલીઓ તૂટી પડતા સર્વત્ર પાણી પાણીની રેલમછેલ ફરી વળી હતી,જેમાં ઉપરવાસ નાં કેચમેન્ટ વિસ્તારોમાં ભારે વરસાદનાં પગલે પાણીની આવકમાં વધારો નોંધાતા ડાંગની અંબિકા,ગીરા,ખાપરી,અને પૂર્ણાં નદીઓમાં નવા નિરનાં વધામણા સાથે બન્ને કાંઠે વહેતી જોવા મળી હતી,ડાંગનાં સાપુતારાથી ઉદગમ થતી અંબિકા નદીમાં ગુરુવારે પાણીની આવકમાં વધારો નોંધાતા ધસમસતા નિરની સાથે બન્ને કાંઠે વહેતી થઈ હતી,અહી ધસમસતા પુરનાં પગલે અંબિકા નદીને સાંકળતા કુમારબંધ કોઝવે,ઘોડવહળ કોઝવે,સૂપદહાડ કોઝવે,ચીખલદા કોઝવે તથા સુસરદા કોઝવે કલાકો સુધી પાણીમાં ગરક થઈ જતા ઘોડવહળ,સૂપદહાડ,કુમારબંધ, બોરદહાડ, ચીખલદા સહિત સુસરદા જેવા ગામો  સંપર્ક વિહોણા બન્યા હતા.